Bioteunoloxía

La bioteunoloxía ye la teunoloxía basada na bioloxía, especialmente emplegada n'agricultura, farmacia, ciencia de los alimentos, ciencies forestales y medicina. Desendólcase nun enfoque multidisciplinariu qu'involucra delles disciplines y ciencies como bioloxía, bioquímica, xenética, viroloxía, agronomía, inxeniería, física, química, medicina y veterinaria ente otres. Tien gran repercusión na farmacia, la medicina, la microbioloxía, la ciencia de los alimentos, la minería y l'agricultura ente otres estayes.

Ye probable que'l primeru qu'emplegare esti términu fuera l'inxenieru húngaru Karl Ereki, en 1919, quien la introduxo nel so llibru Bioteunoloxía na producción cárnica y lláctea d'una gran esplotación agropecuaria.Fári, M. G. y Kralovánszky, U. P. (2006) The founding father of biotechnology: Károly (Karl) Ereky  Orsós Ottó Laboratory, University of Debrecen, Centre of Agricultural Sciences, Department of Vegetable. Publicado en International Journal of Horticultural Science. Con acceso el 2008-01-15Cronología de la bioteunología vexetal  en usinfo.state.gov. Con acceso el 2008-01-15

Según el Conveniu sobre Diversidá Biolóxica de 1992, la bioteunoloxía podría definise como "toa aplicación teunolóxica qu'emplegue sistemes biolóxicos y organismos vivos o los sos derivaos pa la creación o modificación de productos o procesos pa usos específicos".Artículo 2 de Convenio sobre diversidad biológica . Secretaría del Convenio sobre la Diversidad Biológica. Rio de Janeiro, 1992.

El Protocolu de Cartagena sobre Xuridá de la Bioteunoloxía del Conveniu sobre la Diversidá BiolóxicaProtocolo de Cartagena sobre Seguridad de la Bioteunología del Convenio sobre la Diversidad Biológica Secretaría del Convenio sobre la Diversidad Biológica. Montreal, 2000 define la bioteunoloxía moderna como l'aplicación de:
 Téuniques in vitro d'ácidu nucleico, incluyíos l'ácidu desoxirribonucleico (ADN) recombinante y la inyeición direuta d'ácidu nucleico en célules o orgánulos, o 
 La fusión de célules más allá de la familia taxonómica que superen les barreres fisiolóxiques naturales de la reproducción o de la recombinación y que nun son téuniques emplegaes na reproducción y seleición tradicional.

 Aplicaciones 

La bioteunoloxía tien aplicaciones n'importantes áreas industriales, como l'atención de la salú, col desarrollu de nuevos enfoques pal tratamientu de enfermedaes; l'agricultura col desarrollu de cultivos y alimentos ameyoraos; usos non alimenticios de los cultivos, por exemplu plásticos biodegradables, aceites vexetales y biocombustibles; y cuidu medioambiental a través de la biorremediación, como'l reciclaxe, el tratamientu de residuos y la llimpieza de sitios contaminaos por actividaes industriales. Pa esti usu específicu de plantes na bioteunoloxía llamase-y bioteunoloxía vexetal. Amás s'aplica na xenética pa modificar ciertos organismos.

 Referencies 

Categoría:Bioteunoloxía